钦定古今图书集成/理学汇编/学行典/第242卷 > 杨埙
## 钦定古今图书集成/理学汇编/学行典/第242卷 > 杨埙

按《宛平县志》：“杨埙，字景和，善漆工。天顺闲，锦衣卫都
指挥门达恃宠骄横，凡忤之者，卒受其祸。同僚袁彬
质直不屈，乃诬以狱，咸冤之，莫敢发。埙素不识彬，遂
击登闻鼓，上疏曰：‘驾留北地，诸臣咸奔散逃生，惟袁
彬保护圣躬，备尝艰苦，授职旌劳，公论称服。今付狱
拷掠，罪定而后附律，法司虽知其枉，岂敢辨明。乞以
彬等御前审录，庶冤抑得伸’。”疏入，仍以彬付卫狱。而
达因是欲尽去其异己者，乃缓埙死，使诬大学士李
贤指使。埙佯诺之，达遂以闻。上命中官会三法司鞫
于午门外，埙乃直述所言，于贤无涉。达计不行，而彬
乃得降黜。未几，英宗崩，言者劾达罪，举埙事为证。达
谪死南丹，彬复旧职。《英宗实录》内有“杨义士”云：